URDHËR

Nr. 225, datë 6.3.2025

PËR DISA MASA MBROJTËSE NDAJ SËMUNDJES SË GJUHËS BLU TË SHFAQUR NË MBRETËRINË E BASHKUAR

 Mbështetur në nenin 102, pika 4 e Kushtetutës, nenin 43, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, 

URDHËROJ:

1. Ndalimin e importit, tranzitimit në territorin e Republikës së Shqipërisë, të:

a) kafshëve të gjalla të llojit ruminantë dhe kamelidë;

b) spermën dhe embrionet e kafshëve të gjalla të llojit ruminantë dhe kamelidëve.

Nga Mbretëria e Bashkuar, sipas ndarjeve administrative të tabelës së mëposhtme:

	Ndarja administrative e nivelit të parë
	Ndarja administrative e nivelit të dytë
	Ndarja administrative e nivelit të tretë

	England
	Bath and North East Somerset
	Bath and North East Somerset*

	England
	Buckinghamshire
	Buckinghamshire*

	England
	Cambridgeshire
	South Cambridgeshire*

	England
	Cheshire East
	Cheshire East*

	England
	Cornwall
	Cornwall*

	England
	East Riding of Yorkshire
	East Riding of Yorkshire*

	England
	East Sussex
	Rother*

	England
	East Sussex
	Lewes*

	England
	East Sussex
	Wealden*

	England
	Essex
	Braintree*

	England
	Essex
	Brentwood*

	England
	Essex
	Chelmsford*

	England
	Essex
	Colchester*

	England
	Essex
	Epping Forest*

	England
	Essex
	Maldon*

	England
	Essex
	Harlow*

	England
	Essex
	Tendring*

	England
	Hertfordshire
	Dacorum*

	England
	Hertfordshire
	Three Rivers*

	England
	Medway
	Medway*

	England
	Milton Keynes
	Milton Keynes*

	England
	Shropshire
	Shropshire*

	England
	Kent
	Ashford*

	England
	Kent
	Canterbury*

	England
	Kent
	Dover*

	England
	Kent
	Folkestone and Hythe*

	England
	Kent
	Swale*

	England
	Isle of Wight
	Isle of Wight*

	England
	Somerset
	Somerset Council*

	England
	Suffolk
	East Suffolk*

	England
	Suffolk
	Babergh*

	England
	Suffolk
	Mid Suffolk*

	England
	Suffolk
	Waverley*

	England
	Suffolk
	West Suffolk*

	England
	Surrey
	Runnymede*

	England
	Hampshire
	Hart*

	England
	Hampshire
	Test Valley*

	England
	Hampshire
	New Forest*

	England
	Hampshire
	Winchester*

	England
	Leicestershire
	Harborough*

	England
	Lincolnshire
	East Lindsey*

	England
	Lincolnshire
	West Lindsey*

	England
	Lincolnshire
	South Kesteven*

	England
	Norfolk
	Breckland*

	England
	Norfolk
	Broadland*

	England
	Norfolk
	Great Yarmouth*

	England
	Norfolk
	King's Lynn and West Norfolk*

	England
	Norfolk
	South Norfolk*

	England
	Norfolk
	North Norfolk*

	England
	North Yorkshire
	North Yorkshire Council*

	England
	Oxfordshire
	South Oxfordshire*

	England
	Oxfordshire
	Vale of White Horse*

	England
	Thurrock
	Thurrock*

	England
	York
	York*

	England
	Wokingham
	Wokingham*

	England
	Westmorland and Furness Council
	Westmorland and Furness Council*

	England
	West Sussex
	Chichester*

	United Kingdom Exclusive Economic Zone
	Brightlingsea*
	

	United Kingdom Exclusive Economic Zone
	Middleton*
	

	Shënim. Simboli (*) nënkupton zonën e infektuar që bllokohet.


2. Importi dhe tranzitimi nga ndarjet administrative të cilat nuk janë të cituara në tabelën e mësipërme, lejohet vetëm nëse plotësohen kushtet e mëposhtme:

a) Certifikata shëndetësore veterinare vërteton që kafshët e gjalla të llojit ruminantë dhe kamelidë:

i. nuk kanë treguar asnjë shenjë klinike të gjuhës blu në ditën e dërgesës; dhe

ii. kanë qenë të mbrojtur nga sulmet e mushkonjave të gjinisë Culicoides në përputhje me nenin 8.3.13 të Kodit Shëndetësor të Kafshëve Tokësore në një stabiliment të mbrojtur nga vektorët për të paktën 60 ditë para dërgesës dhe gjatë transportit në vendin e dërgesës; ose

iii. kanë qenë të mbrojtur nga sulmet e mushkonjave të gjinisë Culicoides në përputhje me nenin 8.3.13 të Kodit Shëndetësor të Kafshëve Tokësore në një stabiliment të mbrojtur nga vektorët për të paktën 28 ditë para dërgesës dhe gjatë transportit në vendin e dërgesës, dhe gjatë asaj periudhe i janë nënshtruar një testi serologjik për të zbuluar antitrupat ndaj virusit të gjuhës blu, me rezultate negative, të kryera të paktën 28 ditë pas futjes në stabilimentin e mbrojtur nga vektorët; ose

iv. kanë qenë të mbrojtur nga sulmet e mushkonjave të gjinisë Culicoides në përputhje me nenin 8.3.13 të Kodit Shëndetësor të Kafshëve Tokësore në një stabiliment të mbrojtur nga vektorët për të paktën 14 ditë para dërgesës dhe gjatë transportit në vendin e dërgesës, dhe gjatë kësaj periudhe i janë nënshtruar një testi identifikimi të agjentit të sëmundjes, me rezultate negative, të kryer të paktën 14 ditë pas futjes në stabilimentin e mbrojtur nga vektorët;

b) janë:

i. vaksinuar, të paktën 60 ditë përpara dërgesës, kundër të gjithë serotipave të demonstruar të pranishme në popullatën burimore nëpërmjet një programi mbikëqyrjeje në përputhje me nenet 8.3.14 deri në 8.3.17 të Kodit Shëndetësor të Kafshëve Tokësore;

ii. identifikuar si të vaksinuar; ose

iii. është demonstruar se kishte antitrupa për të paktën 60 ditë përpara dërgesës kundër të gjithë serotipeve të demonstruar se janë të pranishëm në popullatën burimore nëpërmjet një programi mbikëqyrjeje në përputhje me nenet 8.3.14 deri në 8.3.17 të Kodit Shëndetësor të Kafshëve Tokësore;

c) Certifikata shëndetësore veterinare të vërtetojë që meshkujt dhurues të spermës së kafshëve të gjalla të llojit ruminantë dhe kamelidë: 

i. nuk kanë treguar asnjë shenjë klinike të gjuhës blu në ditën e mbledhjes; dhe

ii. janë mbajtur në një stabiliment të mbrojtur nga vektorët, në përputhje me pikën 1, të nenit 8.3.13 të Kodit Shëndetësor të Kafshëve Tokësore për të paktën 60 ditë para fillimit dhe gjatë mbledhjes së spermës; ose

iii. i janë nënshtruar një testi serologjik për zbulimin e antitrupave ndaj virusit të gjuhës blu, me rezultate negative, midis 28 dhe 60 ditësh pas çdo grumbullimi për këtë ngarkesë; ose

iv. i janë nënshtruar një testi identifikimi të agjentit të sëmundjes në mostrat e gjakut të mbledhura në fillim dhe përfundim të, dhe të paktën çdo 7 ditë (testi i izolimit të virusit) ose të paktën çdo 28 ditë (testi PCR) gjatë mbledhjes së spermës për këtë ngarkesë, me rezultate negative;

v. sperma është mbledhur, përpunuar dhe ruajtur në përputhje me kapitujt 4.6 dhe 4.7 të Kodit Shëndetësor të Kafshëve Tokësore;
ç) Certifikata shëndetësore veterinare të vërtetojë që femrat dhuruese të embrioneve in vivo së kafshëve të gjalla të llojit ruminantë dhe kamelidë: 

i. nuk kanë treguar asnjë shenjë klinike të gjuhës blu në ditën e mbledhjes; dhe

ii. janë mbajtur në një stabiliment të mbrojtur nga vektorët, në përputhje me pikën 1 të nenit 8.3.13 të Kodit Shëndetësor të Kafshëve Tokësore, për të paktën 60 ditë përpara fillimit dhe gjatë mbledhjes së embrioneve; ose

iii. i janë nënshtruar një testi serologjik për të zbuluar antitrupat ndaj virusit të gjuhës blu midis 28 dhe 60 ditësh pas grumbullimit, me rezultate negative; ose

iv. i janë nënshtruar një testi për identifikimin e agjentit të sëmundjes në një kampion gjaku të marrë në ditën e mbledhjes së embrioneve, me rezultate negative;

v. embrionet janë mbledhur, përpunuar dhe ruajtur në përputhje me kapitujt 4.8., 4.9 dhe 4.10 të Kodit Shëndetësor të Kafshëve Tokësore, sipas rastit;

vi. sperma e përdorur për fekondimin e ovociteve ishte në përputhje me nenin 8.3.9 ose nenin 8.3.10 të Kodit Shëndetësor të Kafshëve Tokësore.
3. Certifikata veterinare shëndetësore të garantojë origjinën e tyre sipas përcaktimeve të pikës 1 dhe 2.

4. Urdhri nr. 32, datë 13.1.2025, “Për disa masa mbrojtëse ndaj sëmundjes së gjuhës blu të shfaqur në Mbretërinë e Bashkuar”, shfuqizohet.

5. Autoriteti Kombëtar i Ushqimit të informojë rregullisht brenda 24 orëve Autoritetin Kombëtar të Veterinarisë dhe Mbrojtjes së Bimëve, Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit për çdo ngarkesë e të gjithë kafshëve të gjalla të llojit ruminantë të vegjël dhe spermën dhe embrionet e kafshëve të gjalla të llojit ruminantë.

6. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit në Ministrinë e Bujqësisë dhe Zhvillimit Rural, Autoriteti Kombëtar i Ushqimit dhe Autoriteti Kombëtar i Veterinarisë dhe Mbrojtjes së Bimëve.

Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE ZHVILLIMIT RURAL

Anila Denaj
